kardosdrur/scandi-wiki huggingface dataset:
Liam Gallagher

Liam Gallagher (født William John Paul Gallagher den 21. september 1972, Longsight, Manchester, England) er en engelsk sanger og forsanger og sangskriver. Han er primært kendt for at have været forsanger i bandet Oasis. I sin tid i Oasis skrev Liam Gallagher en række tekster og sange til bandet, bl.a. Guess God Thinks I'm Abel, Songbird, Little James, Born on a Different Cloud og Love Like Bomb. 

Liam Gallagher udviste i sine yngre år ingen stor interesse i musik, udover en periode i midten af firserne, hvor han syntes om rap, såsom Run DMC & Public Enemy. Det var først, da han som 18-årig overværede en velgørenhedskoncert for AIDS og opmærksomheden på klubben, International Two i Manchester, hvor bl.a The Stone Roses spillede. Det var netop The Stone Roses, der vakte hans opmærksomhed. Senere begyndte han at lytte til The Kinks, The Beatles og John Lennon, The Jam, Sex Pistols og T.Rex. Da The Stone Roses var længe om at udsende album nr. 2, besluttede Liam sig for at danne et band, da dette skuffede og frustrede ham. Han fik muligheden for, da skolekammeraten, Paul McGuigan, inviterede Liam med i bandet The Rain som sanger. Han fik bandet til at ændre navnet til "Oasis", opkaldt efter en plakat med bandet Inspiral Carpets, som hang i Noels og Liams fælles værelse. I starten af Oasis' karriere var Liam bandets sangskriver sammen med bandets guitarist, Paul "Bonehead" Arthurs. 

Han er berømt for sin excentriske og uberegnelige opførsel, sin karakteristiske måde at synge på samt sin bramfrie indstilling. Selvom hans bror, Noel Gallagher skrev hovedvægten af bandets sange, nåede Liam at bidrage med en række sange. 

Trods forskellige meninger om hans krumspring, var Liam en af hovedfigurene i den såkaldte Britpop bevægelse i midten af halvfemserne, og han forbliver en af de mest genkendelige og karismastiske personer i moderne britisk musik. 

Liam har haft et forhold til skuespilleren, Patsy Kensit, med hvem han fik barnet, Lennon. De to gik fra hinanden omkring år 2000, og i dag er han forlovet med Nicole Appleton fra All Saints, sammen har de barnet, Gene. Liam har bl.a skrevet sangen Songbird til hans forlovede.

Eksterne henvisninger 

 Oasis' officielle hjemmeside

Rockmusikere fra England
Oasis
Personer fra Manchester
Songbird

Sangen "Songbird" er en sang af det britiske band Oasis, som indgår på deres femte studio album, Heathen Chemistry. Sangen blev udgivet d. 3. februar, 2003 som den fjerde single fra førnævnte album. Den nåede en tredieplads på den britiske hitliste. Sangen er skrevet af forsangeren, Liam Gallagher, og det var første gang bandet udgav en single, uden at nummeret var skrevet af guitaristen, Noel Gallagher. 
Sangen er skrevet til Liams kæreste Nicole Appleton, og blevet opfattet som en overraskelse, da den brød med Gallaghers image, som den "hård negl". Han forklarede dette ved at sige: "Jeg kan godt smukke ting ... Det er ikke kun mørkt i Liam-verden. Jeg tager mine solbriller af nu og da, og får et kig på verden, og ser nogle smukke ting."

Nummeret, som desunden også er at finde på opsamlingen Stop the Clocks, er det korteste nummer af Oasis (2:07).

Eksterne links 
 
 officielle Oasis hjemmeside

Oasis-sange
Vestre Toten

Vestre Toten er en kommune i Innlandet fylke i Norge. Den grænser til Østre Toten, Gjøvik, Gran, Søndre Land og Hurdal. Højeste punkt er Lauvhøgda der er 722 moh.

Historie 
1. januar 1875 blev der foretaget grænsereguleringer mellem Vestre Toten og Østre Toten da «en del Gaarde» blev flyttet den ene eller andre vej.

Vestre Toten kommune blev delt i tre 1. januar 1908. Da blev Eina og Kolbu skilt ud som selvstændige kommuner. Den tilbageværende del af Vestre Toten havde 4.027 indbyggere.

1. januar 1964 blev Vestre Toten med 9.113 indbyggere slået sammen med Eina kommune, et område ved sydenden af Einavannet som tidligere tilhørte Brandbu samt Sørligrenda fra Vardal kommune til den nye Vestre Toten kommune.

I 2000 måtte Vestre Toten afstå sin del af byen Kolbu (som tidligere var en egen kommune) til Østre Toten efter en folkeafstemning.

Areal og befolkning 
Kommunen havde 13.396 indbyggere i 2019. Det meste af befolkningen er bosat i kommunecenteret Raufoss.
Andre byer er Reinsvoll, Bøverbru og Eina. I kommunen ligger også Ihle, bygda på Totens tag.
Vestre Toten er den tættest befolkede herredskommune i Oppland, med ca. 50 personer per km².

Erhverv og uddannelse 
Jordbrug og industri er hovederhverv i kommunen, og der er en industripark i Raufoss.

Kommunen har flere skoler, Bøverbru, Ihle, Thune (Eina), Reinsvoll og Raufoss samt Korta (børneskoler), to ungdomsskoler (Raufoss og Reinsvoll) og én videregående skole iRaufoss.

Kilder og henvisninger 

Kommuner i Innlandet
Kommuner i Oppland
Lord Don't Slow Me Down

Lord Don't Slow Me Down er en dokumentarfilm, der ser tilbage på det britiske band Oasis' Don't Believe The Truth world tour, som fandt sted fra maj 2005 til marts 2006. Filmen er instrueret af Baillie Walsh.
Filmen er forløbigt kun blevet fremvist privat i november 2006, men en redigeret version blev dog vist på Channel 4 i England. En dato for premiere i biograferne er endnu ikke blevet offentliggjort, men det ligger dog fast, at filmen vil blive udgivet på dvd i 2007 ved juletid. Afsløringen af filmen faldt sammen med udgivelsen Oasis' album Stop the Clocks ligeledes i november. Et glimt af filmen kan ses på dvd-udgaven af singlen Let There Be Love (november 2005). 

Filmen byder på en ny single med samme navn, der er skrevet af guitaristen Noel Gallagher. Nummeret er optaget under optagelserne til filmen og beskrives af Noel Gallagher som 
"en af de bedste ting, ligesom The Who, The Yardbirds og Jeff Beck Group kombineret, og det har to trummesoloer med!".

Eksterne links 
Trailer

Oasis
Dokumentarfilm fra Storbritannien
Let Go

Let Go er Avril Lavignes debutalbum fra 2002. På verdensplan er det solgt i omkring 15 mio. eksemplarer.

Nummerliste 

 Losing Grip – 3:53
 Complicated – 4:05
 Sk8er Boi – 3:23
 I'm with You – 3:44
 Mobile – 3:31
 Unwanted – 3:40
 Tomorrow – 3:48
 Anything but Ordinary – 4:12
 Things I'll Never Say – 3:43
 My World – 3:27
 Nobody's Fool – 3:57
 Too Much to Ask – 3:45
 Naked – 3:29/4:27 1

1 Naked'' blev i Europa udgivet i en version med længere instrumentale dele.

Trivia 

Teksten på coveret er Avril Lavignes egen håndskrift. Teksten blev skrevet, da hun kedede sig på et hotelværelse. Pladeselskabet syntes om det og lod det trykke sammen med albumcoveret.

Eksterne henvisninger 

 Let Go på Avril Lavignes wiki

Avril Lavigne-album
Debutalbum fra 2002
Rosa Sjanina

Seniorsergent Rosa Jegorovna Sjanina (ru. Роза Егоровна Шанина, født 1924, Jedma, Arkhangel oblast, død 28. januar 1945, Østpreussen) var en sovjetisk skarpskytte under anden verdenskrig. Hun var ansvarlig for 54 bekræftede drab, herunder 12 under slaget om Vilnius 

Sjanina havde lysebrunt hår og blå øjne. Efter pædagoguddannelse blev hun børnehavelærer og efter militærtræning kom hun på skarpskytteskole i Podolsk. Den 22. juni 1943 blev Sjanina indrulleret i Den Røde Hær og hun sluttede sig den 2. april 1944 til den 184. Riffeldivision, hvor en separat kvindelig skarpskyttedeling blev oprettet. Da en bataljonskommandant på et tidspunkt beordrede hende tilbage til bagtroppen, svarede hun "Jeg vender tilbage efter slaget". Sjanina døde i kamp nær gården Rikhau. Hendes krigsdagbog og flere breve er udgivet.

Sjanina havde fire brødre, men kun én overlevede krigen.

Sjanina modtog 3. og 2. klasse af hædersordenen Орден Славы og tapperhedsmedaljen Медаль "За Отвагу" .

Referencer

Videre læsning 
  Журавлëв, Н. После боя вернулась… (За честь и славу Родины). М., Досааф. 1985

Kvinder i 2. verdenskrig
Militærfolk fra Rusland
Militærfolk fra Sovjetunionen
Mike Wengren

Mike Wengren (født 3. september 1971 i Chicago) er en amerikansk trommeslager for heavy metalbandet Disturbed. Mike begyndte at spille på trommer som 10-årig hvor han tog nogle få leksioner men begyndte ikke at tage det alvorligt før i en alder af 15. Han plejede altid at drive sine forældre til vanvid da han gik og slog på alle ting
Han siger de bands der har haft størst indflydelse på hans karriere som trommeslager er Tommy Lee (fra Mötley Crüe), Metallica, Slayer, Vinnie Paul (fra Pantera), Racer X, og Testament.

Eksterne henvisninger 

 

Trommeslagere fra USA
Personer fra Chicago
Disturbed
Vågå

Vågå i Gudbrandsdalen er en kommune i Innlandet fylke i Norge.
Den grænser i nord til Lesja, i øst til Dovre og Sel, i sydøst til Nord-Fron, i syd til Øystre Slidre og Vang og i vest til Lom. Højeste punkt er Surtningssue der er 2.368 moh.

Areal og befolkning 
Kommunen havde 3.582 indbyggere i 2019. De fleste af kommunens indbyggere bor i Vågåmo, Lalm og Tessanden.

Seværdigheder 
Vågå kirke er en stavkirke fra 1600-tallet, og altså nyere end de traditionelle stavkirker. Kirken ligger i Vågå i Gudbrandsdalen og blev bygget i 1625–1627, sandsynligvis af materialer fra en tidligere stavkirke på samme sted. De ældste dele kan stamme fra tidligt på 1100-tallet. Prædikestolen er særdeles farverig.

Kilder og  henvisninger 

Kommuner i Innlandet
Kommuner i Oppland
Anders Zorn

Anders Leonard Zorn (født 18. februar 1860, død 22. august 1920) var en svensk maler og raderer.

Zorn var født i Utmeland i Sverige. Hans mor Grudd Anna Andersdotter (1838-1920) kom fra byen Yvraden i Mora sogn. Hendes familie var bønder, og hun bidrog til familiens underhold ved at arbejde blandt andet på et bryggeri i Uppsala, hvor hun mødte den tyske brygmester, Johann Leonhard Zorn (1831-1872), der blev far til hendes søn. Ægteskab kom ikke på tale; men Johann Zorn anerkendte sin søn og tillod ham at bruge sit efternavn.  Johann Leonhard Zorns far , Johann Philipp (1808-1849), var bl.a. brygmester i Würzburg og stammede fra en bondefamilie, som siden 1600-tallet havde boet i den bayerske by Üttingen. Johann Leonhard Zorn døde 26. december 1872 i Helsingfors, hvor han ligger begravet. 

Zorn blev født i en kostald og mødte aldrig sin far;  men han arvede 3.000 kroner, som blev brugt til tre års studier ved Kunstakademiet i Stockholm. Med sit store talent kunne han hurtigt forsørge sig selv og sin familie og fik som 20-årig eget atelier i Stockholm, hvor han bl.a. malede og tegnede portrætter og illustrationer. Han fik sit kunstneriske gennembrud i foråret 1880, hvor han deltog i Kunstakademiets elevudstilling med akvarellen I Sorg.

I januar 1881 mødte han Emma Lamm (1860-1942), som kom fra en anset familie fra Dalarö i nærheden af Stockholm. De forlovede sig hemmeligt samme år. Han foretog flere rejser i Europa og USA, hvor han malede og raderede portrætter. Han var kun 29, da Uffizi-galleriet i Firenze bad ham male et selvportræt til museets berømte samling. Snart var han rival til den kendte portrætmaler John Singer Sargent. 

I 1886 erhvervede Zorn en grund ved kirken i Mora. Derhen fik han flyttet et lille tømmerhus fra sin morfars gård i Yvraden. Gradvis fik han tegnet og udført tilføjelser og ombygninger af det lille hus, og omkring 1910 stod Zorngården, som den ses i dag. Særlig spektakulær er den store sal med ni meter til taget.  Zorn besøgte USA syv gange og deltog ved Verdensudstillingen i Chicago 1893. 

Anders Zorn, hans nære ven Bruno Liljefors og Carl Larsson anses for Sveriges største kunstnere. Anders Zorn mestrede oliemalerier, akvareller, ætsninger, tegninger og skulpturer. Han var  berømt for portrætter og nøgenstudier af kvinder ved Dalarö og Siljansøen.

Noter

Eksterne henvisninger 
 

 Zornsamlingerne 
 

Malere fra Sverige
Portrætmalere
Grafikere fra Sverige
Svenskere i 1800-tallet
Svenskere i 1900-tallet
Personer fra Dalarna
Spar Nord Arena

Navnet Spar Nord Arena dækker over idrætsanlæg, som er sponsoreret af Spar Nord.

Spar Nord Arena - Atletikhallen i Skive 
Atletikhallen er en indendørs opvarmet og isoleret hal, der primært benyttes til atletik og tennis.Hallen rummer den første og hidtil eneste atletikbane i Danmark med en reglementeret 200 meter rundbane. Hallen har siden 2007 dannet rammerne om de danske mesterskaber i indendørs atletik.

Info 
 Hallens størrelse: 4500 m2.
 Kapacitet: 500 tilskuere ved stævner, og ca. 2000, når hallen udlejes til kommercielle arrangementer.

Spar Nord Arena - Skive Stadion 
Skive Stadion er hjemmebane for Skive IK (fodbold) – Skives fodboldklub, samt Skive AM (atletik).

Info 
 Kapacitet: 10.000, heraf 523 overdækkede siddepladser.
 Tilskuerrekord: 10.000, Skive mod Viborg i 1955.
 Banestørrelse: 105 x 68 m.
 Lysanlæg: 150 lux.

Spar Nord Arena - Skagen Stadion 
Skagen Stadion er hjemmebane for Skagen IK (fodbold) - Skagens fodboldklub.

Info 
 Kapacitet: ca. 5.500 på opvisningsbanen
 Tilskuerrekord: 5.500, Skagen imod Sverige i 1992

Eksterne henvisninger 

 stadions.dk  – Info om Skive Stadion
 www.sparnordarena.dk – Atletikhallens hjemmeside
 www.skive-ik.dk – Skive IK (fodbold)
 www.skiveam-sam.dk – Skive AM (Atletik)
 www.skagenik.dk – Skagen IK (fodbold)

Fodboldstadioner i Danmark
Atletikstadioner i Danmark
Sport i Skive
Skive IK
Bygninger, konstruktioner og anlæg i Skive
Turing

Turing kan henvise til:

 Alan Turing
 Turingmaskine
 Flerbånds-Turingmaskine
 Nondeterministisk Turingmaskine
 Turingtest
 Enumerator
 Church-Turing-tesen
 Reverse Turing test
 Turing programmeringssprog
 Turing (roman), af Christos Papadimitrou, 2003
 Turing fuldstændighed (engelsk: Turing completeness)
Alonzo Church

Alonzo Church (født 14. juni 1903, død 11. august 1995) var en amerikansk matematiker, som var ansvarlig for noget af det grundlæggende teoretiske datalogi.

I 1924 modtog han en kandidat fra Princeton University og færdiggjorde sin Ph.D. der i 1927. Efterfølgende underviste han samme sted i årene 1929 til 1967, samt ved University of California, Los Angeles i de følgende 13 år.

Matematikere fra USA
Dataloger fra USA
Los Angeles Galaxy

Los Angeles Galaxy (også kendt som LA Galaxy) er en professionel fodboldklub baseret i Los Angeles, Californien, som deltager i Major League Soccer. Navnet "Galaxy" refererer til at Los Angeles er hjemsted for mange Hollywood 'stjerner.' Holdets farver er guld og hvid. 

Galaxy var et af ti stiftende medlemmer af Major League Soccer, som begyndte i 1996. Klubben spillede deres hjemmekampe på Rose Bowl fra 1996 til 2002 inden man i 2003 flyttede til klubben eget stadion, The Home Depot Center i Carson, California, som er konstrueret til fodbold. Siden sæsonen 2005, har klubben delt hjemmebane med C.D. Chivas USA. Galaxy har det højeste tilskuertal og var den første MLS klub til at skabe et overskud i en sæson. Galaxy har tre primære fanklubber The Galaxians, Angel City Brigade samt the Los Angeles Riot Squad. Klubbens maskot er kendt som "Cozmo," et frølignende rumvæsen. 

Den 11. januar 2007 blev det annonceret at David Beckham ville slutte sig til holdet den 1. juli på en 5-årig kontrakt, som efter sigende giver ham en løn på 300 mio. kr., men som kombineret med tillæg vil give ham 1,5 mia. i kontraktens løbetid.

Historie 
Galaxy har nået MLS Cup finalen 5 gange i 1996, 1999, 2001, 2002 og 2005—og vandt i 2002 og 2005.

Gennemsnitligt antal tilskuere 
Normal sæson /playoff
 1996: 30.129/29.883
 1997: 23.626/26.703
 1998: 21.784/13.175
 1999: 17.632/21.039
 2000: 20.400/25.033
 2001: 17.387/28.462
 2002: 19.047/24.596
 2003: 21.983/20.201
 2004: 23.809/20.206
 2005: 24.204/17.466
 2006: 20.814/nåede ikke playoffs
 2007: 24.254/nåede ikke playoffs
 2008: 26.009/nåede ikke playoffs
 All-Time: 22.390/22.676

Berømte fans 
 Drew Carey – Komiker/skuespiller

Eksterne henvisninger 

 Officiel hjemmeside
 Galaxy Stars  — fanklub for børn under 16
 Los Angeles Riot Squad 
 The Galaxians Fan Club
 Official Galaxy board, courtesy of BigSoccer
 Los Angeles Galaxy hold side 

Fodboldklubber i USA
Galaxy
Etableret i 1996
Force majeure

Force majeure (fransk for "større kraft") (latin: "vis major") er et punkt på kontrakter, som fritager en eller begge parter fra kontrakten ved en ekstraordinær situation, som parterne ikke har kontrol over, som krig, strejke eller en naturkatastrofe, som umuliggør at kontrakten bliver udført.
Force majeure er en hændelse ingen har indflydelse på, og som ikke kan forudsiges.

Nærmeste definition på force majeure skal findes i købelovens § 24, som også kan bruges på trods af, at købelovens anvendelsesområde ikke er dækkende for pågældende kontraktsforhold.

Der er tre kriterier, der skal være opfyldt for, at sælger kan frigøres fra sin kontrakt med køber: 
Hændelserne skal være upåregnelige eller uforudsigelig for sælger.
Hændelserne skal bevirke artsumulighed (kan være en relativ umulighed (økonomisk force majeure)). 
En ekstraordinær omstændighed, som har karakter af force majeure (en "ydre" omstændighed).

Dette omhandler fx ikke brand, som ville være en hændelig begivenhed, som findes under § 58 i købeloven.

Force majeure er nævnt i AB 18 § 27, stk. 2. Ydermere er force majeure nævnt i § 1, nr. 1 i lov om lønmodtageres ret til fravær fra arbejde af særlige

familiemæssige årsager.

Henvisninger 

Jura
Retsvidenskab
Juridiske begreber
Aftaleret
Dragsgaard

Dragsgaard er en gammel sædegård, som nævnes første gang i 1422. Gården ligger i Bælum Sogn, Hellum Herred, Ålborg Amt, Rebild Kommune. Hovedbygningen er opført i 1850

Dragsgaard er på 397,5 hektar med Smidie Brogaard, Brøndumgaard, Bavnsbo & Solbjerg Enge og forpagter 101 ha.

Ejere af Dragsgaard 
 (1404-1437) Nis Ovesen
 (1437-1460) Viborg Bispestol
 (1460-1488) Anders Stifeld
 (1488-1490) Margrethe Andersdatter Stifeld gift Prip
 (1490-1495) Jørgen Prip
 (1495-1499) Margrethe Andersdatter Stifeld gift Prip
 (1499-1509) Jep Kalf
 (1509-1518) Anders Bjørn
 (1518-1524) Jacob Andersen Bjørn
 (1524-1562) Anders Jacobsen Bjørn
 (1562-1578) Jens Kaas
 (1578-1581) Bjørn Jensen Kaas
 (1581-1623) Erik Bjørnsen Kaas
 (1623-1625) Anne Krabbe gift Kaas
 (1625-1635) Falk Gjøe
 (1635-1652) Palle Rodsteen
 (1652-1655) Ingeborg Albertsdatter Skeel gift (1) Dyre (2) Rodsteen
 (1655-1661) Anne Clausdatter Dyre gift Urne / Ingeborg Pallesdatter Rodsteen
 (1661) Anne Folmersdatter Urne gift von Deden
 (1661-1703) Hartvig Otto Petersen von Deden
 (1703-1717) Anne Folmersdatter Urne gift von Deden
 (1717-1750) Claus Jørgen Hartvigsen von Deden
 (1750-1767) Harboe Lassen Meulengracht
 (1767-1773) Laurids Johannes Jelstrup
 (1773-1798) Jens Jørgen Fædder
 (1798-1799) Jens Jørgen Fædders dødsbo
 (1799-1801) Hans Gundorph
 (1801-1803) Cecilie Bødker gift Gundorph
 (1803) Maren Gundorph gift Glud (datter)
 (1803-1850) Hans Juul Glud (svigersøn)
 (1850-1898) Hans Julius Marinus Nicolaus Hansen Glud (søn)
 (1898-1911) Hans Peter Hansen Glud (søn)
 (1911-1922) P. A. Bache
 (1922-1977) Kjeld Bierberg Hjorth
 (1977-1989) Jens Christian Hjorth (søn)
 (1989-1998) Jens Christian Hjorth / Niels Hjorth (søn)
 (1998-2017) Niels Hjorth
(2017-) Susanne Ida Ramshart Lindegaard Hjorth

Kilder 
J. P. Trap: Danmark 5.udgave, Kraks Landbrug

Eksterne henvisninger 
Hjemmeside 

Herregårde i Rebild Kommune
Herregårde i Aalborg Amt
Invincible (album)

Invincible er Michael Jacksons tiende og sidste studiealbum. Det blev udgivet i oktober 2001 og solgte på verdensplan 10 millioner eksemplarer. Producenterne på albummet inkluderede Babyface, Dr. Freeze og R. Kelly.

Indhold 
 "Unbreakable" – 6.25
 "Heartbreaker" – 5.10
 "Invincible" – 4.45
 "Break of Dawn" – 5.32
 "Heaven Can Wait" – 4.49
 "You Rock My World" – 5.39
 "Butterflies" – 4.40
 "Speechless" – 3.18
 "2000 Watts" – 4.24
 "You Are My Life" – 4.33
 "Privacy" – 5.05
 "Don't Walk Away" – 4.25
 "Cry" – 5.01
 "The Lost Children" – 4.00
 "Whatever Happens" – 4.56
 "Threatened" – 4.19

Hitlister

Ugentlige hitlister

Årshitlister

Referencer

Eksterne henvisninger 
 

Album fra 2001
Michael Jackson-album
Let There Be Love

Let There Be Love er en sang af og med det britiske band, Oasis. Nummeret, som er skrevet af guitarist Noel Gallagher, blev udgivet i forbindelse med bandets sjette studiealbum Don't Believe the Truth som den tredje single ud af tre – i USA var det dog den anden single – hvilket sker 28. november 2005. Singlen opnåede en andenplads på den britiske hitliste. En demoudgave af nummeet blevet allerede optaget under indspilningerne af pladen Standing on the Shoulders of Giants. En piratplade fra disse optagelser blev lækket ud på internettet i foråret 2000. Nummeret blev på det tidspunkt uofficielt benævnt It's a Crime på mange bootlegs. Albumversionen af sangen har næsten samme struktur som demoen, men med en lille ændring i melodien. Teksten i omkvædet er bibeholdt, mens versene er blevet helt omskrevet. Der blev udgivet endnu en demo, da Let There Be Love DVD-singlen udkom. Den havde samme tekst som på den endelige studieversion, og faktisk tager albumversionen nogle elementer fra demoen, så som klaveret. Nummeret er sandsynligvis blevet indspillet i 2003 eller 2004, før de egentlige indspillinger af albummet Don't Believe the Truth. Videoen er en montage af nogle af Oasis' koncerter i sommeren 2005, deriblandt klip fra koncerterne på Hampden Park og City of Manchester Stadium. Sangen er ikke blevet spillet live endnu, udover en enkelt gang på en italiensk radiostation. Her spillede Noel Gallagher sangen akustisk.

Tracklister

Engelske udgave 
 CD RKIDSCD 32
 "Let There Be Love" – 5:31
 "Sittin’ Here In Silence (On My Own)" – 1:58
 "Rock 'n' Roll Star" (live at City of Manchester Stadium – 2 July 2005) – 7:47

 10" RKID 32
 "Let There Be Love" – 5:31
 "Sittin’ Here In Silence (On My Own)" – 1:58

 DVD RKIDSDVD 32
 "Let There Be Love" – 5:31
 "Let There Be Love" (demo) – 5:25
 Excerpts from the forthcoming film "Lord Don't Slow Me Down" og videoen til "Let There Be Love" – 13:25

Japanske udgave 
 "Let There Be Love" (Radio edit)
 "Rock 'n' Roll Star" (live at City of Manchester Stadium – 2 July 2005)
 "Don't Look Back in Anger" (live at City of Manchester Stadium – 2 July 2005)

Promoverings udgivelser (UK/US) 
 Promotional CD single RKIDSCD32P udgivet i oktober 2005 af Big Brother i England.
 Promotional CD single ESK51109 udgivet i may 2005 af Epic Records i staterne.
 "Let There Be Love" (radio edit) – 3:53

Eksterne links 
 
 Oasisinet, Oasis' officielle hjemmeside
 promo video på Youtube.

Oasis-sange
Randrup (Skibsted Sogn)

Randrup er en gammel landsbyhovedgård, som nævnes første gang i 1490. Gården ligger i Skibsted Sogn i det tidligere Hellum Herred i Ålborg Amt, fra 1970 i Skørping Kommune og fra 2007 i Rebild Kommune.

Hovedbygningen er opført i 1550-1570-1735, tilbygget i 1840 og ombygget i 1865-1869, brændt i 1976 og genopført i 1978 ved arkitekt John Sørensen.

Randrup Gods er på 251 hektar.

Randrup trinbræt 
Aalborg-Hadsund Jernbane (1900-1969) gik lige sydøst for gården. Her lå Randrup trinbræt, som havde sidespor og læsseanlæg for mergel. Regional cykelrute 21 (Hadsundruten) går nu på banetracéet.

Ejere af Randrup 
 (1490) Anders Jacobsen Bjørn
 (1490-1509) Jes Andersen Mus Bjørn
 (1509) Ingerd Andersdatter Bjørn gift (1) Munk (2) Seefeld
 (1509-1521) Niels Jensen Munk
 (1521) Ingerd Andersdatter Bjørn gift (1) Munk (2) Seefeld
 (1521-1538) Jens Tygesen Seefeld
 (1538-1557) Enevold Jensen Seefeld
 (1557-1568) Agathe Pogwisch gift Seefeld
 (1568-1599) Jacob Enevoldsen Seefeld
 (1599-1636) Enevold Jacobsen Seefeld
 (1636-1637) Jacob Enevoldsen Seefeld
 (1637-1641) Iver Krabbe
 (1641-1647) Dorthe Juul gift (1) Krabbe (2) Høg Banner
 (1647-1660) Erik Høg Banner
 (1660-1675) Iver Juul Høg Banner
 (1675-1686) Peder Pedersen Brønsdorff
 (1686-1695) Anders Pedersen Brønsdorff / Jacob Pedersen Brønsdorff / Severin Pedersen Brønsdorff / Dorthea Elisabeth Pedersdatter Brønsdorff gift Westerhof
 (1695-1751) Severin Pedersen Brønsdorff
 (1751-1778) Hans Georg von Deden
 (1778-1786) Elisabeth Benzon gift von Deden
 (1786-1787) Slægten von Deden
 (1787-1794) Christen Ryberg
 (1794-1806) Frantz Hvass
 (1806-1807) Cecilie Færch gift (1) Hvass (2) Thygesen
 (1807-1837) Thyge Thygesen
 (1837-1864) Marcus Pauli Hvass
 (1864-1889) Eline Margrethe Wandel gift Hvass
 (1889-1910) Franciscus Hvass
 (1910-1913) Alexis Hvass
 (1913-1919) Vildmoserne A/S
 (1919-1924) J. C. Welling / Christian Rendbeck
 (1924-1968) Waldemar Bierberg Hjorth
 (1968-1989) Niels Lemmergaard Hjorth (søn)
 (1989-) Jens Rostgaard Laursen Hjorth (søn)

Eksterne kilder/henvisninger 
 J.P. Trap: Danmark 5.udgave, Kraks Landbrug

Herregårde i Rebild Kommune
Herregårde i Aalborg Amt
Fredede slotte og herregårde i Danmark